Z A P I S N I K

18. sjednice održane dana 28. listopada 2016., u 14:15 sati, u uredu v.d. ravnateljice.

Predsjedavatelj sjednice je predsjednik Školskog odbora Željko Balog.

NAZOČNI: Željko Balog, Jelena Bulian Petrović, David Modrušan, Đeni Gržević i Davor Žufić, te v.d. ravnateljica Ingrid Sau, po službenoj dužnosti

IZOČNI: Toni Pauletić i Dragan Poropat (opravdali)

Predložen je slijedeći

D n e v n i r e d :

1. Verifikacija zapisnika prethodne sjednice (*predsjednik*)
2. Odluka o imenovanju ravnateljice Škole

Odluka o mirovanju ugovora o radu (*predsjednik*)

1. Usvajanje Poslovnika o radu školskog prosudbenog odbora i povjerenstava za obranu završnog rada (*ravnateljica*)
2. Usvajanje nacrta Ugovora o održavanju Škole (*ravnateljica*)
3. Izvješće o stanju sigurnosti, provođenje preventivnih programa te mjerama poduzetim u cilju zaštite prava učenika (*ravnateljica*)

Jednoglasno je usvojen predloženi dnevni red.

AD 1.

Svi članovi školskog odbora, uz poziv, dobili su i zapisnik sa prethodne

sjednice.

Primjedbi nije bilo.

Jednoglasno je donijeta

O D L U K A

Usvaja se zapisnik sa prethodne sjednice.

AD 2.

S obzirom na to da je istekao zakonski rok za davanje suglasnosti ministra

Ministarstva znanosti, obrazovanja i sporta, a sukladno čl. 127. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10 i 90/11, 05/12, 16/12, 86/12, 126/12, 94/13, 152/14), članaka 38.-42. Zakona o ustanovama (NN 76/93,29/97, 47/99 i 35/08) te članka 103. Statuta Srednje škola Zvane Črnje Rovinj – Scuola media superiore “Zvane Črnja” Rovigno jednoglasno je donijeta

ODLUKA

O IMENOVANJU RAVNATELJICE ŠKOLE

 INGRID SAU, prof. tjelesne i zdravstvene kulture, imenuje se ravnateljicom Srednje škola Zvane Črnje Rovinj – Scuola media superior “Zvane Črnja” Rovigno ( u daljnjem tekstu: Škola), na vrijeme od pet godina s danom preuzimanja dužnosti 28. listopada 2016.

O b r a z l o ž e n j e

 Školski odbor Škole raspisao je natječaj za izbor i imenovanje ravnatelja/ice

dana 4. rujna 2016. u dnevnom tisku Večernji list.

 U postupku koji je prethodio ovoj odluci utvrđeno je da su se na natječaj prijavila dva kandidata: Vlatko Gladović i Ingrid Sau.

Školski odbor na sjednici održanoj dana 20. rujna 2016. donio je odluku da se prijava Vlatka Gladovića iz Bakra, Mornarska 309, na natječaj za izbor i imenovanje ravnatelja/ice škole neće razmatrati jer je nepotpuna i ne ispunjava uvjete natječaja. Odluku je imenovani zaprimio dana 30. rujna 2016.

Za kandidata Ingrid Sau utvrđeno je da ispunjava uvjete natječaja.

U skladu sa čl. 127. st. 8. Zakona o odgoju i obrazovanju u osnovnoj i srednjoj školi, održane su sjednice Nastavničkog vijeća, Vijeća roditelja i Skupa radnika Škole, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja/ice.

 Članovi Školskog odbora javnim glasovanjem dana 30. rujna 2016. su u skladu sa čl.127.st. 9. Zakona o odgoju i obrazovanje u osnovnoj i srednjoj školi za ravnateljicu škole izabrali Ingrid Sau, prof. tjelesne i zdravstvene kulture.

 Sukladno čl. 127.st. 4. i 5. ministru Ministarstva znanosti, obrazovanje i sporta dostavljena je dokumentacija o izboru ravnateljice radi dobivanja prethodne suglasnosti prije imenovanja (dokumentacija je dostavljena 27. rujna 2016.).

 Prethodna suglasnost je zaprimljena u Ministarstvu znanosti, obrazovanje i sporta dana 6. listopada 2016. Ista nije uskraćena u roku od 15 dana od dana zatražene suglasnosti pa se sukladno čl. 127.st.5. Zakona o odgoju i obrazovanju u osnovnoj i srednjoj školi smatra da je suglasnost dana.

 Glede navednoga Školski odbor Škole odlučio je kao u izreci ove odluke.

\*

 Ingrid Sau podnijela je zahtjev da radni odnos, prof. TZK, miruje za vrijeme trajanja mandata.

Jednoglasno se donosi

**ODLUKA**

**o mirovanju ugovora o radu zbog imenovanja za ravnateljicu Škole**

1. INGRID SAU, koja je imenovana ravnateljicom Srednje škola Zvane Črnje Rovinj –

 Scuola media superior “Zvane Črnja” Rovigno ( u daljnjem tekstu: Škola), na temelju

 odluke o imenovanju KLASA: 003-04/16-01/18, URBROJ: 2171-08-09-16-01, a koja je

 bila zaposlena na radnom mjestu prof. tjelesne i zdravstvene kulture, na puno radno

 vrijeme, na neodređeno vrijeme, temeljem ugovora o radu: Klasa: 112-02/09-01/01,

 Urbroj: 2171-08-01/09-03 od 1. listopada 2009. odobrava se mirovanje ugovora o radu.

2. Ugovor o radu iz točke 1. ove odluke mirovati će do prestanka mandata, a najdulje za

 vrijeme trajanja dvaju uzastopnih mandata.

3. Mirovanje ugovora o radu započet će dana 28. listopada 2016. godine.

4. Ingrid Sau obavezna je vratiti se na radno mjesto za koje je odobreno mirovanje ugovora o

 radu po prestanku mandata ravnateljice škole, u roku 30 dana od dana prestanka obavljanja

 ravnateljskih poslova, odnosno podnijeti novi zahtjev za mirovanje ugovora o radu tijekom

 drugog uzastopnog mandata sukladno čl. 128. st.2. Zakona o odgoju i obrazovanje u

 osnovnoj i srednjoj školi, u protivnom joj prestaje radni odnos.

Obrazloženje

 Ingrid Sau koja je imenovana ravnateljicom Škole, na temelju odluke o imenovanju (iz toč.1. ove odluke) , a koja je bila zaposlena na radnom prof. tjelesne i zdravstvene kulture, na puno radno vrijeme, neodređeno vrijeme (iz toč.1. ove odluke) podnijela je molbu za mirovanje Ugovora o radu tijekom trajanja mandata zbog obavljanja poslova ravnateljice Škole, a najdulje za vrijeme trajanja dvaju uzastopnih mandata.

 Pravo na mirovanje ugovora o radu propisano je čl. 128. Zakona o odgoju i obrazovanju u osnovnoj i srednjoj školi.

 Ako će za stjecanje određenih prava iz radnog odnosa biti važno prethodno trajanje radnog odnosa s istim poslodavcem, razdoblje mirovanja ugovora o radu ubrajati će se u neprekidno trajanje radnog odnosa.

 Ingrid Sau obvezna je vratiti se na rad u roku od 30 dana od dana prestanka obavljanja ravnateljskih poslova, u protivnom joj prestaje radni odnos.

 Sukladno zakonskim odredbama, odlučeno je kao u izreci.

 AD 3.

 Svi članovi školskog odbora dobili su Poslovnik o radu školskog prosudbenog odbora i povjerenstava za obranu završnog rada. Sadržaj je u kratkim crtama iznijela ravnateljica. Primjedbi nije bilo.

 Jednoglasno je donijeta

O D L U K A

 Usvaja se Poslovnik o radu školskog prosudbenog odbora i povjerenstava za obranu završnog rada.

 AD 4.

 Predložen je Nacrt Ugovora o održavanju Škole sa tvrtkom TIM-WATS d.o.o., br. 01/2016. , vezano za održavanje sustava za grijanje i hlađenje. S Nacrtom je upoznata pravna služba Ureda IŽ, pa nakon usvajanja dostavlja im se na suglasnost.

 Jednoglasno se donosi

O D L U K A

Usvaja se Nacrt Ugovora o održavanju sustava za grijanje i hlađenje br. 01/2016. između Srednje škole Zvane Črnje Rovinj – Scuola media superiore „Zvane Črnja“ Rovigno i TIM-WATS d.o.o. Rovinj.

Predloženi Nacrt ugovora dostavlja se Upravnom odjelu za obrazovanje, sport i tehničku kulturu Istarske županije radi dobivanja suglasnosti.

 AD 5.

Ravnateljica je podnijela Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika, a shodno čl. 24. st. 2. Pravilnika o naĉinu postupanja odgojno-obrazovnih radnika školskih ustanova u poduzimanju mjera zaštite prava uĉenika te prijave svakog kršenja tih prava nadležnim tijelima.

Stanje sigurnosti:

- 17.10.2016. u 10:15 provedena je vježba evakuacije za sve učenike i zaposlenike. Evakuacija je uspješno provedena.

- Svi prostori škole osim učionica, toaleta i ureda pokriveni su videonadzorom tvrtke Poretti, d.o.o.

Preventivni programi:

- U cilju organizacije kvalitetnog i nerizičnog slobodnog vremena učenika od početka nastavne godine realiziraju se slobodne aktivnosti u sklopu programa „Pozitivnim vrijednostima do samoostvarenja“ (izražavanje individualnosti i kreativnosti), i to: Kreativnošću do samoostvarenja (likovno-kostimografska grupa), Govorenom rječju do samoostvarenja (radijska grupa), Pisanom rječju do samoostvarenja (novinarska grupa), Govornom vještinom do samoostvarenja (debatni klub), Informatičkom vještinom do samoostvarenja (Web grupa) i ekološkom svješću do samoostvarenja (Eko škola).

- U cilju razvijanja karijere uspješnog roditeljstva psihologinja je na roditeljskim sastancima prvih razreda 13.09.2016. održala uvodno izlaganje „Kako pomoći adolescentima da si sami pomognu“

- U cilju razvijanja međusobne tolerancije, poštivanja razlika i suradnje 4.10.2016. u povodu Dječjeg tjedna i Svjetskog dana bijelog štapa učenici prvih, drugih i trećih razreda u pratnji razrednika bili su u Kazalištu Gandusio na predstavi Kazališta slijepih i slabovidnih „Novi život“ iz Zagreba – „Jučer sam se sjetio plave“

-U cilju učenja socijalnih vještina i razvoja samopoštovanja psihologinja je 18.10.2016. u 1.a i 1.b održala predavanje - radionicu na temu „Kako učiti uspješnije“

- U cilju razvijanja životnih i komunikacijskih vještina potrebnih za uspješno funkcioniranje u društvu 19.10.2016. Sanja Delač Fabris (MUP) i Dajana Medić (CK) održale su predavanje „Prevencija trgovanja ljudima“ za učenike trećih razreda.

- U cilju razvijanja životnih i komunikacijskih vještina potrebnih za uspješno funkcioniranje u društvu 20.10.2016. udruga ZOOM iz Pule predstavila je maturalnim razredima projekt volontiranaja u sklopu programa Erasmus+

-U cilju razvijanja međusobne tolerancije, poštivanja razlika i suradnje 21.10.2016. učenici prvih razreda u pratnji razrednika bili su u Kazalištu Gandusio na filmskoj matineji stvaralaštva mladih iz Hrvatske i svijeta u sklopu Festivala o pravima djece

-U cilju osposobljavanja nastavnika za kvalitetnu školu 25.10.2016. na nastavničkom vijeću je održana radionica na temu „Obilježja dobre nastave“

- Zdravstveni odgoj u sklopu SRZ, od početka nastavne godine

- Građanski odgoj u sklopu svih predmeta, od početka nastavne godine

Zaštita prava učenika:

-U sklopu nastave informatike – nastavne cjeline o internetu i mrežama u gimnazijskim i ekonomskim razredima učenike se upoznaje s pravilima o sigurnosti i zaštiti prava učenika prilikom korištenja mobitela i interneta

-Učenici programa tehničar za računalstvo u sklopu nastavnog predmeta dijagnostika i održavanje IS upoznaju se s pravilima sigurnog rada pri uporabi suvremenih tehnologija (osobito mobitela i interneta)

 Jednoglasno se donosi

O D L U K A

 Usvaja se Izvješće ravnateljice o stanju sigurnosti, provođenju preventivnih programa te mjerama poduzetim u cilju zaštite prava učenika.

Sjednica je zaključena u 15:15 sati.

KLASA: 003-04/16-01/18

URBROJ: 2171-08-09-16-01

 ZAPISNIČAR: PREDSJEDNIK ŠKOL.ODBORA

 Janja Rogić, tajnica Željko Balog, prof.